Source: http://www.finlex.fi/fi/laki/alkup/1990/19901392
Timestamp: 2019-11-21 19:08:40+00:00
Document Index: 12987115

Matched Legal Cases: ['§\n2', '§4', '§9', '§9', '§9', '§9', '§13', '§ 14', '§15', '§16']

Asetus eroraha-asetuksen muuttamisesta 1392/1990 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1990 › 1392/1990
muutetaan 21 päivänä elokuuta 1987 annetun eroraha-asetuksen (726/87) 1§:n 1 momentti, 4 a§:n 1 momentti, 14§:n 1 momentti, 15§:n 1 momentti ja 16§:n 2 momentti,
sellaisina kuin niistä ovat 4 a§:n 1 momentti ja 14§:n 1 momentti 17 päivänä helmikuuta 1989 annetussa asetuksessa (191/89), sekä
lisätään asetukseen uusi 9 a - 9 d§ ja 13§:ään uusi 2 momentti seuraavasti:
Virkasuhteen päättymisen perusteella virkamiehelle suoritettavasta erorahasta ja toistuvasta korvauksesta sekä virkasuhteen jatkuessa virkamiehelle suoritettavasta henkilökohtaisesta tuesta omaehtoista ammatillista aikuiskoulutusta varten (ammattikoulutusraha) on voimassa, mitä tässä asetuksessa säädetään. Virkamiehestä käytetään tässä asetuksessa nimitystä edunsaaja.
Erorahan aikuiskoulutuslisän myöntämisen erityisenä edellytyksenä on, että edunsaaja työpaikan menettäessään on täyttänyt 30, mutta ei 63 vuotta ja ollut virkasuhteessa valtioon yhdenjaksoisesti vähintään työpaikan menettämistä välittömästi edeltäneen vuoden ajan ja saanut siitä pääasiallisen toimeentulonsa. Lisäksi edellytetään, että koulutus alkaa vuoden kuluessa virkasuhteen päättymisestä ellei valtiokonttori päätä määrättyjen koulutustilaisuuksien alkamisen jaksottumisesta lukuvuodelle johtuen enintään kahden vuoden määräajasta virkasuhteen päättymisestä.
9 a§
Ammattikoulutusrahaa suoritetaan virkamiehelle, jolle on myönnetty virkavapautta omaehtoista ammatillista aikuiskoulutusta varten.
Ammattikoulutusrahan myöntämisen yleisenä edellytyksenä on, että edunsaajan virkasuhde jatkuu koulutuksen aikana.
Edunsaaja ei menetä oikeutta ammattikoulutusrahaan, jos hänen virkasuhteensa irtisanotaan koulutuksen alkamisen jälkeen hänestä itsestään riippumattomasta syystä.
9 b§
2) edunsaajan nykyinen päätoiminen palvelussuhde on kestänyt vähintään vuoden ja hän on ollut yhteensä vähintään viisi vuotta päätoimisissa työ- tai virkasuhteissa;
4) edunsaaja ei saa koulutuksen ajalta työllisyyskoulutuksesta annetun lain (31/76) mukaista koulutustukea.
9 c§
Ammattikoulutusrahaa myönnetään omaehtoiseen, ammatilliseen koulutukseen, joka on päätoimista ja kokoaikaista. Omaehtoisella koulutuksella ei tarkoiteta valtion järjestämää henkilöstökoulutusta tai työvoimaviranomaisen järjestämää tai ostamaa työllisyyskoulutusta tai muun lain perusteella annettavaa koulutusta.
Jos koulutus koostuu useammasta jaksosta, edunsaajan on ammattikoulutusrahaa haettaessa esitettävä yksilöity koulutussuunnitelma.
Ammattikoulutusrahaan oikeuttavan ammatillisen koulutuksen antajana tulee olla ammatillinen kurssikeskus, ammattikasvatushallituksen alainen ammatillinen oppilaitos tai kouluhallituksen hyväksymän ammatillisen koulutuksen osalta kansanopisto.
Ammattikoulutusraha voidaan jäljempänä 16§:ssä tarkoitetun eroraha-asiain neuvottelukunnan lausunnon perusteella myöntää myös korkeakoulujen järjestämään sekä muuhun ammatilliseen koulutukseen.
9 d§
Edunsaajalle, joka on oikeutettu ammattikoulutusrahaan, ei voida myöntää erorahan aikuiskoulutuslisää.
Ammattikoulutusrahaa maksetaan saman koulutuksen perusteella vain kerran. Uuden koulutuksen perusteella ammattikoulutusrahaa voidaan maksaa, kun edunsaaja on edellisen maksatuksen päättymisen jälkeen uudelleen täyttänyt 9 b§:n 2-kohdan edellytykset.
Erorahaa, toistuvaa korvausta ja ammattikoulutusrahaa koskeva hakemus on tehtävä valtiokonttorin vahvistamalla lomakkeella. Erorahaa koskevaan hakemukseen on liitettävä nimikirjanote tai sitä vastaava selvitys sekä työvoimaviranomaisen antama todistus siitä, että hakija täyttää 3 ja 5§:ssä säädetyt edellytykset, sekä muu tarpeellinen valtiokonttorin vaatima selvitys.
Erorahan, toistuvan korvauksen ja ammattikoulutusrahan myöntää ja suorittaa valtiokonttori.
Erorahaa ja ammattikoulutusrahaa koskeva asia voidaan tarvittaessa valmistavasti käsitellä eroraha-asiain neuvottelukunnassa.
Tämä asetus tulee voimaan 1 päivänä tammikuuta 1991 ja se on voimassa 31 päivään joulukuuta 1993. Sitä sovelletaan ammattikoulutusrahan osalta edunsaajaan, joka aloittaa koulutuksen asetuksen voimaantulopäivänä tai sen jälkeen. Jos koulutus kuitenkin alkaa 1 päivänä elokuuta 1990 tai sen jälkeen ja jatkuu yhdenjaksoisena voidaan ammattikoulutusrahaa suorittaa asetuksen voimaantulon jälkeiseltä koulutuksen ajalta.
1§4 a§9 a§9 b§9 c§9 d§13§ 14§15§16§